মাওয়া ঘাটের একচ্ছত্র ডন আশরাফের সাম্প্রতিক ঘটনায় তার নিজ এলাকা যষুলদিয়ার সাধারন জনগন মারাত্মক উৎকন্ঠায় জীবন যাপন করছেন। গত ১৯/১২/১২ইং তারিখ রাতে টেলিফোনে হুমকি দেয়ার অজুহাতে তার নিজ গ্রামের বিএনপি কর্মী সাইফুল ইসলাম মিঠুর বাড়িতে আশরাফ ও তার বাহিনী হামলা চালিয়ে ব্যাপক ভাংচুর করে। এবং তার বাহিনীর সদস্যরা দেশীয় অস্ত্র লাঠিসোঠা নিয়ে মিঠুকে খোঁজতে থাকে। খবর পেয়ে রাত ১০টায় লৌহজং ও শ্রীনগর থানার বিপুল সংখ্যক পুলিশ নিয়ে পরিস্থিতি নিয়ন্ত্রনের চেষ্টা করেন। রাত ২টায় র‌্যাব-১১ এর বিশেষ টিম ঘটনাস্থলে পৌঁছে পরিস্থিতি নিয়ন্ত্রনে আনেন। পরে লৌহজং থানা পুলিশ মিঠুকে উদ্ধার করে হেফাজতে নিয়ে আসে। কিন্তু এ যাত্রায় মিঠুর প্রাণ রক্ষা পেলেও আশরাফের সাথে টেক্কা দেয়ার অপরাধে মিঠু গত ২৮/১০/১২ইং তারিখের অজ্ঞাত লাশ হত্যা মামলার অন্যতম আসামী বানিয়ে কোর্টে চালান করে লৌহজং থানা পুলিশ। মিঠুর পরিবারের দাবি সে সম্পূর্ণ নির্দোষ। শুধুমাত্র রাজনৈতিক হয়রানির উদ্দেশ্যে এবং আশরাফকে খুশি করতেই পুলিশ এ ভূমিকা নিয়েছে। এ ব্যাপারে শ্রীনগর সার্কেল এএসপি মিয়া কুতুবুর রহমান বলেন, গ্রেফতারকৃতের বিরুদ্ধে আগের অভিযোগ ছিল। তাছাড়া, এ ঘটনায় পুরো পরিবারই এখন মারাত্মক হুমকি ও ভয়ের মধ্যে দিন পাড় করছেন। এলাকাবাসী আরও জানায়, নিয়মিত আশরাফের যষুলদিয়া গ্রামের বাড়িতে মদের আসর বসে। আর তারই লালিত বাহিনীর সদস্যরা এলাকায় রন্ধ্রে রন্ধ্রে মাদকের বিষাক্ত ভয়াবহ ছোবল বিস্তার করাচ্ছে। এ ব্যাপারে তারা গভীর উদ্বেগ প্রকাশ করেন।